Linguas de Bougainville

La linguas de la Isola Bougainville (en Papua Gine Nova) pote es divideda entre du familias autonom: la linguas Bougainville Norde e la linguas Bougainville Sude.

En la pasada, linguistes ia categori esta du familias como ramos en un familia grande - linguas papuan este - ma esta no es la acorda aora.

La linguas Bougainville norde es un familia peti cual inclui la linguas prosima relatada rotocas e ascopan, e du linguas sola distante relatada, ceriaca e conua:

Keriaka (acc ramopa) - sirca 1000
Konua (acc rapoisi) - sirca 3500
Rotokas - sirca 4320
Askopan (acc eivo) - sirca 1200

La dialeto sentral de rotocas posese un colie de fonemes la plu peti en la mundo (an ce la lingua [[pirahan (lingua)] de la Amazona ia es alega per ave plu). Sua alfabeta es composada de 12 leteras, representente 11 fonemes. La lingua ave un distingui de vocales corta e longa, ma no otra cualia, como tono o stresa contrastante.

La linguas Bougainville sude es un otra familia peti parlada sur la isola, con no clar relata a los a la norde. La linguas inclui un ramo prosima relatada nomida nasioi e ses linguas plu distante relatada nomida la ramo buin.

Ramo buin
Buin (acc terei, telei, rugara) es la lingua papuan con la plu parlores a este de Gine Nova, con sirca 27,000 parlores
Motuna (acc siuai) - sirca 7000
Uisai - sirca 2500
Ramo nasioi
Coromira - sirca 2500
Lantanai (acc dantanai) - sirca 600
Nasioi (acc cieta, aunge) - sirca 20,000
Nagovisi (acc sibe) - sirca 6000
Oune (acc ounge) - sirca 1000
Simecu - sirca 3000

Como un esemplo de la linguas, Ross ia reconstrui tre modeles per un protolingua:

{| class=wikitable
|-
! !!me!!nos!!tu/vos!!el/lo/los
|-
| libre || *ni(ŋ) || *nee duple*ni plural || *da singular*dee duple*dai plural || *ba singular*bee duple*bai plural
|-
| pasiente || colspan=2|*-m || *-d || *-b
|-
| ajenta|| *a || *o || *i o *e || *u
|}

Referes

Malcolm Ross (2005). Pronouns as a preliminary diagnostic for grouping Papuan languages ("pronomes como un diagnose inisial per categori la linguas papuan") En: Andrew Pawley, Robert Attenborough, Robin Hide and Jack Golson, eds, Papuan pasts: cultural, linguistic and biological histories of Papuan-speaking peoples ("la pasadas papuan: istorias cultural, linguistical, e biolojial de la poplas parlante papuan"), 15-66. Canberra: Pacific Linguistics.

Categoria:Lingua
Categoria:Familias de linguas
Categoria:Isola Bougainville
Categoria:Gine Nova